Publication: Magyar Közlöny
Issue: MK-2001-21 (Year: 2001, Number: 21)
Era: 1990-2004
Section: alapján a 2/1996. (III. 13.) IM—PM együttes rendeletet
Paragraph Index: 160

„3. § A 2. § szerinti előirányzat igénybevételére a gazdálkodó szervezetek a megelőző naptári negyedévben ténylegesen foglalkoztatott fogvatartottak átlagos állományi létszáma alapján jogosultak. A gazdálkodó szervezeteknek az előirányzatok felhasználásáról jogcímenkénti bontásban negyedéves (év végén összesített éves) jelentést kell készíteniük, és azt a negyedévet (tárgyévet) követő hó 15-éig a vagyonkezelői jogok gyakorlójához meg kell küldeni. E jogok gyakorlója a jelentések összegzése alapján tíz napon belül tájékoztatást nyújt az Igazságügyi Minisztérium Pénzügyi és Gazdasági Főosztálya részére, amelyet a főosztály — az ellenőrzést követően — a Pénzügyminisztérium illetékes főosztályának továbbít.”

Source: https://magyarkozlony.hu/hivatalos-lapok/26d052a1e029e9a132102402c41ded6061c4ffb5/dokumentumok/8584af439b2e8019321b44a64669f868ea077c1d/letoltes